Πτι φουρ

Τα **πτι φουρ** είναι Γαλλικά μικρά φουρνίσματα. Η ονομασία προέρχεται από τη γαλλική λέξη petit four που σημαίνει *μικρό φούρνισμα*. Η κατηγορία περιλαμβάνει βουτήματα, αμυγδαλωτά, μάφιν, μπισκοτάκια, κ.ά.. 

## Ιστορία
Τον 18ο και 19ο αιώνα στη Γαλλία χρησιμοποιούνταν μεγάλοι φούρνοι από τούβλα που αργούσαν να ζεσταθούν και να κρυώσουν. Στο φούρνο ψήνονταν πρώτα τα προϊόντα που χρειάζονται μεγάλες θερμοκρασίες, και στο τέλος του ψησίματος αυτών οι φουρνάρηδες αξιοποιούσαν την εναπομείνασα θερμότητα για να ψήσουν μικρά αρτοποιήματα. Τα μικρά αρτοσκευάσματα με βασικό συστατικό τη ζάχαρη είναι ευαίσθητα και πρέπει να ψήνονται σε χαμηλή θερμοκρασία. Η ονομασία *μικρά φουρνίσματα* σημαίνει ότι *ψήνονται σε μικρή θερμοκρασία*.

## Τα πτι φουρ στην Ελλάδα
Επειδή οι περισσότεροι Έλληνες δε γνωρίζουν την ετυμολογική προέλευση της ονομασίας πτι φουρ και όλα τα μικρά φουρνίσματα που περιλαμβάνει, η ονομασία αναφέρεται σε μία ομάδα βουτημάτων με κάποια ή όλα από τα κάτωθι χαρακτηριστικά:

* αφράτο μπισκότο. 
* γέμιση μαρμελάδα φρούτων ή εναλλακτικά κρέμα βανίλιας, σοκολάτας ή φρούτων.
* επικάλυψη σοκολάτας και γαρνίρισμα με τρούφα, ινδοκάρυδο, καρύδια, ξηρούς καρπούς, γλασαρισμένα φρούτα. 

Παρασκευάζονται με αλεύρι, ζάχαρη, βούτυρο και αυγά. Τα υλικά αναμιγνύονται έως ότου σχηματιστεί μία εύπλαστη ζύμη με την οποία πλάθονται τα μπισκότα στα επιθυμητά σχήματα: μπαστούνια, στρογγυλά, λουλούδια, αστέρια. Αυτά ψήνονται σε χαμηλή θερμοκρασία για περίπου 15 λεπτά, έως ότου ροδίσουν, και μετά αφήνονται να κρυώσουν. Ανά δύο τα μπισκότα γεμίζονται με μαρμελάδα, πραλίνα φουντουκιού ή άλλη κρέμα. Για την επικάλυψη σοκολάτας, σε ένα μπολάκι θερμαίνεται η κουβερτούρα έως ότου λιώσει και στη συνέχεια το κάθε μπισκότο βυθίζεται μερικά στη λιωμένη κουβερτούρα και αφήνεται να ψυχθεί. Προτού στερεοποιηθεί η σοκολάτα προστίθεται το γαρνίρισμα, δηλαδή το μπισκότο πασπαλίζεται με τρούφα, ινδοκάρυδο ή ξηρούς καρπούς.

Προσφέρονται ως κεράσματα, βουτήματα πρωινού, σνακ.

## Λίστα με πτι φουρ από όλον τον κόσμο
Οι μεγάλες υποκατηγορίες στις οποίες διακρίνονται τα *μικρά φουρνίσματα* είναι:

* Γλασέ: γλυκίσματα ψυγείου, παστάκια ή ταρτάκια επικαλυμμένα με γλάσο, ζαχαρωτά φοντάν, σαντιγί (κρέμα), ή άλλη γαρνιτούρα.

Αρχείο:Pasticceria mignon.JPG|Παστάκια και ταρτάκια
Αρχείο:Canapes.jpg|Καναπεδάκια
Αρχείο:05173 cakes of sanok, cupcake, kremowska, ptasie mleczko.jpg|Παστάκια
Αρχείο:Parisian Fruit Tartlets, September 2009.jpg|Ταρτάκια φρούτων
Αρχείο:00 Lemon Meringue Tarts.jpg|Ταρτάκια με μερίνγκα λεμονιού
Αρχείο:Les éclairs tropéziens.jpg|Εκλαιράκια
Αρχείο:Fondant au chocolat.jpg|Φοντάν με σοκολάτα
Αρχείο:Petits Fours 283819318.jpg|Γλυκίσματα πτι φουρ
Αρχείο:Petit fours (6670873273).jpg
Αρχείο:Petit fours (6936073655).jpg


* Σαλέ (αλμυρά): Νόστιμες μπουκίτσες που σερβίρονται συνήθως σε εορταστικές εκδηλώσεις και μπουφέδες.

Αρχείο:Assortiment de petits fours salés.JPG|Αλμυρή ποικιλία πτι φουρ
Αρχείο:Cheese soufflé (4441967258).jpg|Σουφλέ τυρί
|Μπουσέ με σολομό
Αρχείο:Bouchées champignons.jpg|Μπουσέ με μανιτάρια


* Σεκ (ξηρά): μπισκοτίνια, μακαρόν, μαρέγκες, σφολιατοειδή κ.α.. 

Αρχείο:Macaroons on a plate, April 2010.jpg|Μακαρούν καρύδας
Αρχείο:Macaroons in Korea.jpg|Ποικιλία από μακαρούνς
Αρχείο:French Macaroons.jpg|Γαλλικά μακαρούνς
Αρχείο:Ochsenauge (pastry) - close up.jpg|μπισκοτίνια
Αρχείο:Marrons glacés.jpg|Μαρόν γκλασέ
Αρχείο:Meringue.JPG|Μαρέγκες
Αρχείο:Party cupcakes with meringue.jpg|κεϊκάκια για πάρτι
Αρχείο:Bocaditos de crema-Pasteles.jpg|Μποκαντίτο με κρέμα
Αρχείο:Brandmasse-Gebäck, 2011.jpg|Προφιτερόλ


## Βιβλιογραφία

Κατηγορία:Γαλλική κουζίνα
Κατηγορία:Ελληνική κουζίνα
Κατηγορία:Γλυκά
Κατηγορία:Αρτοποιήματα
Κατηγορία:Ζαχαροπλαστική